Številka: 477-430/2012-MPJU/100

Datum: 1. 3. 2022

Republika Slovenija, Ministrstvo za javno upravo, Tržaška cesta 21, Ljubljana, skladno z 52. in 54. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO SOLASTNIŠKIH DELEŽEV (1/3) NA PARC. ŠT. 187/1 IN PARC. ŠT. 187/2, OBE K. O. 906-ČRNA, KI SE PRODAJATA SKUPAJ, V PAKETU, PO METODI NEPOSREDNE POGODBE**

**1. Naziv in sedež organizatorja prodaje**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet prodaje**

Predmet prodaje je naslednje nepremično premoženje:

|  |  |  |  |  |
| --- | --- | --- | --- | --- |
| Parc. št. | Katastrska občina | izmera po GURS do celote | Dejanska raba | Delež  RS, ki je predmet prodaje |
| 187/1 | **906-Črna** | **790,00 m2** | **pozidano stavbno zemljišče** | **1/3** |
| 187/2 | **906-Črna** | **293,00 m2** | **nepozidano stavbno zemljišče** | **1/3** |

Solastniška deleža Republike Slovenije, ki sta predmet prodaje se nahajata na območju stavbnih zemljišč na območju Občine Črna na Koroškem in prostorsko predstavljata zaključeno celoto. Dostop do njiju je omogočen preko javne površine.

Na zemljišču s parc. št. 187/1, k. o. 906-Črna po podatkih GURS stoji stavba z id. št. stavbe 491, del 1, pomožni kmetijski del stavbe, ki je bil zgrajen leta 1983, v skupni izmeri 14.00 m2.

Solastniška deleža Republike Slovenije, ki sta predmet prodaje skupaj v paketu, sta ZK urejena. Pri obeh je vpisana služnost dostopa, izgradnje in opravljanja vseh del, potrebnih za obratovanje, vzdrževanje in nadzor elektroenergetskega kablovoda v dolžini 40,00 m, ki bo potekal po obstoječi trasi elektroenergetskega kablovoda v korist Elektra Celje, d. d..

**Solastniški deleži drugih solastnikov NISO predmet prodaje**.

Drugi solastniki imajo na podlagi tretjega odstavka 66. člena Stvarnopravnega zakonika (Uradni list RS, št. 87/02, 91/13 in 23/20) predkupno pravico.

Nepremičnini se nahajata na območju predkupne pravice Občine Črna na Koroškem.

**3. Vrsta pravnega posla in sklenitev pogodbe**

Prodaja nepremičnin po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku lahko organizator odstopi od sklenitve posla.

**4. Najnižja ponudbena cena**

Ponudbena cena za nepremičnini s parc. št. 187/1 in parc. št. 187/2, obe k. o. 906-Črna na Koroškem ter pri obeh v deležu 1/3, ki se prodajata skupaj, v paketu **mora biti najmanj 2.400,00 EUR.**

Najugodnejši ponudnik plača na ponujeno ceno še 2 % davek na promet nepremičnin, stroške notarske overitve ter stroške vpisa v zemljiško knjigo.

Ponudba se odda na obrazcu z vsebino iz priloge 1 te objave.

**5. Način in rok plačila kupnine**

Kupnina se plača v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

**6. Sklenitev pogodbe**

V kolikor bo v roku prispela več kot ena ponudba, bodo izvedena dodatna pisna pogajanja o ceni in o morebitnih drugih pogojih pravnega posla.

Pogodba bo sklenjena s tistim ponudnikom, ki bo ponudil najvišjo odkupno ceno pod pogojem, da drugi solastnik oziroma občina ne bodo uveljavljali zakonite predkupne pravice. Če predkupno pravico uveljavlja hkrati več solastnikov, lahko vsak od njih uveljavlja predkupno pravico v sorazmerju s svojim idealnim deležem.

V kolikor si konkurirata predkupna pravica občine in solastnika, ima prednost solastnik.

Cene in drugi elementi ponudbe, ponujeni na pogajanjih, so zavezujoči.

Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremično premoženje bo prodano po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane. Prodajalec ne jamči za izmero površine, niti za njen namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

**7. Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

Ponudniki pošljejo ponudbe oziroma ponudbe prinesejo osebno v zaprti pisemski ovojnici z navedbo » NP 477-430/2012-MPJU– NE ODPIRAJ« na naslov organizatorja: Ministrstvo za javno upravo, Tržaška cesta 21, Ljubljana.

**Kot popolna ponudba se šteje tista, ki vsebuje:**

1. izpolnjen, lastnoročno podpisan obrazec, ki je priloga 1 te objave
2. kopijo osebnega dokumenta (osebne izkaznice ali potnega lista) – velja za fizične osebe in s.p.-je.

Šteje se, da je ponudba pravočasna, če na naslov organizatorja prispe **najkasneje do 22. 3. 2022 do 15.00 ure.** [[1]](#footnote-1)

**Nepopolne, nepravočasne oziroma ponudbe, ki ne bodo izpolnjevale drugih pogojev iz te točke, bodo izločene iz postopka**.

Odpiranje ponudb NE BO javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.

**8. Ogled**

Za dodatne informacije v zvezi s predmetom prodaje se obrnite na Marijo Petek, telefon 01 478 83 34, e-pošta: [marija.petek@gov.si](mailto:marija.petek@gov.si).

**9. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**10. Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/teme/stvarno-premozenje-drzave/>.

**na podlagi pooblastila št. 1004-113/2015/64 z dne 15. 4. 2021**

**Maja Pogačar**

**generalna direktorica**

**Direktorata za stvarno premoženje**

Na sliki je razvidna lokacija solastniških deležev Republike Slovenije, ki sta predmet prodaje. 

1. *Vse zainteresirane ponudnike opozarjamo na spremenjeno poslovanje Pošte Slovenije d.o.o. od 1. 7. 2021 dalje. Vse podrobnejše informacije so dostopne na naslednji povezavi:*

   [*https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne*](https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne) [↑](#footnote-ref-1)